Yle Puhe
Yle Puhe (varem Yle Radio Peili) oli Soome raadiojaam, mis edastas peamiselt jutusaateid ja vähesel määral muusikat. Jaam alustas tegevust 2006. aastal. Raadiojaama sai kuulata kõikjal Soomes, näiteks Helsingis sagedusel 103,7 MHz. 2023. aasta veebruaris otsustas Yle nõukogu lõpetada Yle Puhe. Otsuse aluseks on meediakasutuse muutus. Kanali levikulud taheti kanda sisu tegemisele. Yle Puhe lõpetas tegevuse 7. jaanuaril 2024.